Vi kan varmt anbefale at bo hos João og hans katte i Porto. João er meget gæstfri og altid venlig at snakke med. Da vi ankom tegnede han gode restauranter/caféer ind på et kort og kom med anbefalinger til forskellige udflugter og oplevelser.
Lejligheden ligger centralt, men lidt uden for det mest turistede område af Porto. Det er muligt at gå til alt, og der er nem transport til/fra lufthavnen.
Der er 4 værelser i lejligheden, så der er gode chancer for at møde andre rejsende gæster. Der er to badeværelser - så ingen problemer med at komme til - samt et køkken til fri afbenyttelse.
OBS. Er du allergisk overfor katte, er dette ikke det rette sted, da kattene opholder sig i hele lejligheden. Er man glad for dyr, er det dog helt perfekt :)